פוצ'ו

שנות הארבעים]]
ישראל מנחם וִיסלֶר (הידוע בשם העט פּוּצ'ו; נולד ב-1 בפברואר 1930) הוא סופר, משורר, עיתונאי, פזמונאי, תסריטאי, מחזאי, במאי וכותב צ'יזבטים ישראלי. מהראשונים שכתבו על דור הפלמ"ח ללא פומפוזיות והאדרה. אחדים מספריו עובדו לסרטים מצליחים.

==ביוגרפיה==
ישראל ויסלר (פוצ'ו) נולד וגדל בתל אביב. אביו עבד כנגר ואחר כך כקבלן, ואמו הייתה עקרת בית. למד בבית החינוך לילדי עובדים ובבית ספר הכרמל, ואת לימודיו התיכוניים עשה בגימנסיה הרצליה. נמנה עם הכשרת בית השיטה. התגייס ב-1948 לפלמ"ח ושובץ בגדוד הראשון של חטיבת יפתח, השתתף בקרבות בעמק הירדן ובנגב ונטל חלק במבצע לכיבוש באר שבע. במסגרת שירות המילואים שימש נהג רכב לפינוי אשפה במבצע קדש ובמלחמת ששת הימים שימש נהגו של שמואל גונן (גורודיש), מפקד חטיבה 7. לאחר מלחמת ששת הימים היה נהגו של יצחק רבין.

פוצ'ו היה ממקימי קיבוץ נתיב הל"ה, והיה חבר הקיבוץ בין השנים 1948 ל-1953. הוא למד לתואר באגרונומיה בפקולטה לחקלאות של האוניברסיטה העברית ברחובות, ותיאטרון וקולנוע באוניברסיטת תל אביב. עבד כמורה לטבע בבית ספר בכפר גלים, רכז תרבות בבית ההארחה של קיבוץ חניתה ומנהל במפעל למוצרי פלסטיק.

בשנת 1954, בהיותו סטודנט, זכה סיפור שלו שהתפרסם ב"מעריב" בתחרות של העיתון.

את ספרו הראשון, "חבורה שכזאת", המתאר בהומור את הווי חיי ההכשרה ולוחמי הפלמ"ח, כתב כבר בגיל 19, אך הספר יצא לאור רק שבע שנים אחר כך. הספר זכה להצלחה גדולה, ואף עובד לסרט קולנוע בכיכובם של יוסי בנאי, בומבה צור, עודד תאומי, אילי גורליצקי וגילה אלמגור. פוצ'ו כתב עוד כ-40 ספרים ומחזות, לילדים ומבוגרים, בהם שיתף את קוראיו מחוויותיו וחיי משפחתו. הספר "אולי תרדו שם", על חבורת ילדים תל אביבית המאמצת זקן תמהוני, הוסרט בשנת 1964. במהלך השנים כתב כמאה תסריטים לתוכניות הטלוויזיה "טלפלא", "שניים בראש אחד", "זהו זה!", "הופה היי" ועוד. פוצ'ו היה כתב קבוע של טורים הומוריסטים בעיתוני ילדים ונוער מובילים, כגון "פילון", "הארץ שלנו" ו"מעריב לנוער". בשנת תשל"ה (1976) זכה ספרו "חבורת מתושלח" בפרס יציב (זהו ספרו היחיד שתורגם לאנגלית).

בשנת תשע"א (2010) זכה בפרס ראש הממשלה לסופרים עבריים על שם לוי אשכול. בלקסיקון אופק לספרות ילדים (1985) הוגדר פוצ'ו כ"בכיר יוצרי הילדים והנוער בישראל". השירות הבולאי הנפיק בול: "פוצ'ו – חבורה שכזו" במלאת למחבר 75 שנים. ב-2013 השתתף בסרט "הבן של אלוהים" לצידם של מכרם ח'ורי וזוהר שטראוס. זוכה פרס אקו"ם למוזיקה קונצרטית וספרות לשנת 2015, פרס מיוחד מטעם הדירקטוריון על תרומתו הרבה ליצירה הישראלית.

בנובמבר 2018 הכריז משרד התרבות והספורט על פוצ'ו כאחד הזוכים בפרס לאמנים ותיקים על שם אריק איינשטיין.

==חיים אישיים==
פוצ'ו היה נשוי לדיצה מאיר (בתו של בנימין מאיר, ממקימי מגדל שלום) עד מותה ב-2008. לשניים נולדו שלושה ילדים: עדנה, אורי, וגיטריסט להקת "הבילויים", ימי. בנו, אורי ויסלר, נפטר מסרטן הריאה ביולי 2013.

פוצ'ו היה דודו של הצלם נלי שפר, אשר שימש השראה לדמותו של נלי, אחיה הצעיר של איה מספרו "איה הג'ינג'ית".

==ספריו ומחזותיו==
ספרים (רשימה חלקית)
{|
|-
|width=33% valign=top|
*שוקי בקבוקי
*אפרים שלא אהב לישון בצהריים
*אפרים שנפלו לו המכנסיים
*על הא ועל דא
*תעלומת הילקוט
*פרא אדם
*המורה הדגול שמילקיהו
*אריק מפוזריק
*חבורה שכזאת - זוכה פרס אשר ברש לשנת תשט"ז; עובד לסרט קולנוע בעל אותו השם ב-1962
*אני פחדן אני
*הקטן האמיץ
*יוסל'ה, איך זה קרה? - עובד לסרט קולנוע ב-1989
*איה הג'ינג'ית
*אולי תרדו שם - עובד לסרט קולנוע ב-1964
*איילת המבולבלת
*עשרים אחרי עשר
*אהבה בליל הפשפשים (ספר הצ'יסבטים)
|width=33% valign=top|
*אפרים קומתיים
*בחיי: אוטוביוגרפיה
*דודלי חודלי
*האח הקטן והמציץ
*הבלש שלומיאלי בארץ טררם
*המסע לארץ הבצק
*חבורת מתושלח (תורגם לאנגלית: Methuselah’s Gang)
*חצי חצי
*הנמלה והחבילה
*כשהמורה שמלקיהו היה ילד
*מוקי צימוקי
*נשיקה בחצר
*הבתולה מתל ברוך
*זאת שכוווווולם יודעים: רומן צדדי
*אחרי במידבר
*חרגולה והנמלה
*תעלומת מכתב האהבה שנשלח אל המורה הדגול שמילקיהו
*הצעצועים של הרוח
|
|}

מחזות (רשימה חלקית)
* חלף זמנך, טרומפלדור (מחזמר, 1970)
* נשף העקומות (קומדיה)
* הרצפלד (מחזמר)

==האלבום שכתב==
*סיני בירוק: אלבום ההתיישבות בסיני (תשכ"ז–תשמ"ב) 1967–1982

==קישורים חיצוניים==

* 
* [http://poochoo.cafe.themarker.com הבלוג של פוצ'ו]
* 
* 
* 
* 
* 
* 
* 
* 
* אלי אשד, [http://www.notes.co.il/eshed/55694.asp קיסמים במדורה: פוצ'ו והפלמ"ח], בלוג באתר "רשימות", 30 באפריל 2009
* 
* 
* 
* 
* [https://103fm.maariv.co.il/programs/media.aspx?ZrqvnVq=GKHMII&c41t4nzVQ=EH ורדה רזיאל ז׳קונט מראיינת את פוצ׳ו], 103FM, נובמבר 2016
* 
* 
* 
*[https://haifa-primo.hosted.exlibrisgroup.com/primo-explore/collectionDiscovery?vid=HAU&inst=972HAI_MAIN&collectionId=81230818440002791&lang=iw_IL אוסף ישראל ויסלר-פוצ'ו] מתוך האוספים הדיגיטליים של ספריית יונס וסוראיה נזריאן, אוניברסיטת חיפה

==הערות שוליים==

*
קטגוריה:סופרים כותבי עברית
קטגוריה:סופרים ישראלים
קטגוריה:משוררים ישראלים
קטגוריה:מחזאים ישראלים
קטגוריה:תסריטאי קולנוע ישראלים
קטגוריה:תסריטאי טלוויזיה ישראלים
קטגוריה:סופרי ילדים ונוער ישראלים
קטגוריה:אנשי היישוב ילידי הארץ
קטגוריה:סופרים ביישוב
קטגוריה:מייסדי קיבוצים
קטגוריה:לוחמי הפלמ"ח
קטגוריה:סגל מעריב לנוער
קטגוריה:סופרים ישראלים הידועים בשם עט
קטגוריה:כותבי אוטוביוגרפיה ישראלים
קטגוריה:משפחת מאיר
קטגוריה:בוגרי בית החינוך ע"ש א"ד גורדון
קטגוריה:בוגרי גימנסיה הרצליה
קטגוריה:בוגרי האוניברסיטה העברית בירושלים: הפקולטה לחקלאות
קטגוריה:בוגרי אוניברסיטת תל אביב: החוג לתיאטרון
קטגוריה:זוכי פרס אשר ברש
קטגוריה:זוכי פרס היצירה לסופרים ומשוררים
קטגוריה:זוכי פרס יציב
קטגוריה:אישים שהונצחו על בולי ישראל
קטגוריה:נתיב הל"ה: אישים
קטגוריה:זוכי פרס אריק איינשטיין: ספרות
קטגוריה:ישראלים שנולדו ב-1930
קטגוריה:חיילי חטיבת יפתח במלחמת העצמאות